CELEX ID: 32011D0480
Publication Date: 2011-07-28

Document:
KOMISIJOS ĮGYVENDINIMO SPRENDIMAS
2011 m. liepos 28 d.
dėl apdorotam tabakui taikomų akcizų struktūros ir tarifų statistinių duomenų, kuriuos valstybės narės turi pateikti pagal Tarybos direktyvas 92/79/EEB ir 92/80/EEB, sąrašo
(pranešta dokumentu Nr. C(2011) 5291)
(2011/480/ES)
EUROPOS KOMISIJA,
atsižvelgdama į Sutartį dėl Europos Sąjungos veikimo,
atsižvelgdama į 1992 m. spalio 19 d. Tarybos direktyvą 92/79/EEB dėl mokesčių, taikomų cigaretėms, derinimo (1), ypač į jos 4 straipsnio 3 dalį,
atsižvelgdama į 1992 m. spalio 19 d. Tarybos direktyvą 92/80/EEB dėl mokesčių, taikomų kitam nei cigaretės pramoniniam tabakui derinimo (2), ypač į jos 4 straipsnio 3 dalį,
kadangi:
(1)
pagal direktyvas 92/79/EEB ir 92/80/EEB Komisija kas ketverius metus turi pateikti Tarybai apdorotam tabakui taikomų akcizų struktūros ir tarifų ataskaitą, atsižvelgdama į tinkamą vidaus rinkos veikimą, tikrąją akcizų tarifų vertę ir platesnio masto Sutarties tikslus;
(2)
ši ataskaita visų pirma turi būti pagrįsta valstybių narių pateikta informacija apie visą kiekvienais ankstesniais kalendoriniais metais vartoti pateiktą apdorotą tabaką;
(3)
siekiant užtikrinti, kad Direktyvos 92/79/EEB 4 straipsnio 1 dalyje ir Direktyvos 92/80/EEB 4 straipsnio 1 dalyje nurodytoms ataskaitoms parengti reikalinga informacija būtų teikiama anksti ir pakankamai išsamiai, ir kad būtų galima dinamiškiau stebėti tolesnę raidą, valstybės narės turėtų teikti Komisijai statistinius duomenis kasmet; šie duomenys gali būti pagrįsti duomenimis, kuriuos valstybės narės renka vidutinei svertinei mažmeninei pardavimo kainai apskaičiuoti;
(4)
šiame sprendime nustatytos priemonės atitinka Akcizų komiteto nuomonę,
PRIĖMĖ ŠĮ SPRENDIMĄ:
1 straipsnis
Įgyvendindamos atitinkamai Direktyvos 92/79/EEB 4 straipsnio 3 dalį ir Direktyvos 92/80/EEB 4 straipsnio 3 dalį valstybės narės teikia Komisijai šio sprendimo priede nurodytus metinius statistinius duomenis.
Statistiniuose duomenyse atsižvelgiama į visą ankstesniais kalendoriniais metais vartoti pateiktą apdorotą tabaką.
2 straipsnis
Šis sprendimas skirtas valstybėms narėms.
Priimta Briuselyje 2011 m. liepos 28 d.

EuroVoc Classification:
Level 1: 100150
100148
100157
100146
Level 2: 100206
100253
100220
100222
100190
Level 3: 486
2413
1422
1321
4256
All Descriptors: 1015
1321
2894
4256
4373
616